钦定古今图书集成/明伦汇编/官常典/第744卷 > 胡尚彩
## 钦定古今图书集成/明伦汇编/官常典/第744卷 > 胡尚彩

按《淳安县志》：“尚彩，字景素，蚤蜚英雍胄考授句容三
尹。己清若水，人望如云。崇祯甲戌，升凤阳卫幕。乙亥
元宵，闯贼拥众犯境，无城可婴守，人皆窜逸，尚彩独
叹曰：‘此固昔人淝水之捷也。八公草鹤，行将有光，若
何自弃也！况为发祥根本重地，臣子自分竭忠，同留
守朱协力奋击，贼退舍。相持日久，奈乏援应，被执不’”
屈，骂贼而死。时郡邑有“捐躯报国、事君以忠”楔旌。子
之琳，以身捍父，面中刀创；后领乡荐。